
ΕΛΛΗΝΙΚΗ ΔΗΜΟΚΡΑΤΙΑ
           Κέρκυρα 23 Μαΐου 2024

Αρ. μελέτης : 15/2024
Δ ΝΟΜΟΣ ΚΕΡΚΥΡΑΣ

    ΔΗΜΟΣ ΚΕΝΤΡΙΚΗΣ ΚΕΡΚΥΡΑΣ

Κ ΚΑΙ ΔΙΑΠΟΝΤΩΝ ΝΗΣΩΝ

    Διεύθυνση Κοινωνικής Προστασίας,

    Παιδείας, Πολιτισμού


Ν Τμήμα Προστασίας & Προαγωγής 

τ  της Δημόσιας Υγείας 

  ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ  



Παροχή υπηρεσίας με τίτλο: 

«ΜΥΟΚΤΟΝΙΑ, ΕΝΤΟΜΟΚΤΟΝΙΑ, ΑΠΟΛΥΜΑΝΣΕΙΣ & ΟΦΙΟΑΠΩΘΗΣΗ ΣΤΟ ΔΗΜΟ ΚΕΝΤΡΙΚΗΣ ΚΕΡΚΥΡΑΣ & ΔΙΑΠΟΝΤΙΩΝ  ΝΗΣΩΝ»
Ενδεικτικού Προϋπολογισμού δαπάνης: 43.771,75  ευρώ (συμπεριλαμβανομένου του 





     ΦΠΑ 24 % και των κρατήσεων).   
Πηγή χρηματοδότησης  : 
- Ίδιοι Πόροι
- Υπ. Εργασίας, Κοιν. Ασφ. & Κοιν. Αλληλεγγύης
Η ειδική συγγραφή υποχρεώσεων αφορά τις συμβατικές υποχρεώσεις του Αναδόχου  για την παροχή υπηρεσίας, σύμφωνα με τα ακόλουθα Τμήματα της τεχνικής περιγραφής.
Η σύμβαση θα γίνει με Ανάδοχο για το σύνολο των ακόλουθων ΤΜΗΜΑΤΩΝ της μελέτης και σύμφωνα με τις προϋποθέσεις αυτής.
Άρθρο 1.  Αντικείμενο του σύμβασης. 
ΤΜΗΜΑ Α. Εργασίες μυοκτονίας στην Δημοτική Ενότητα Κερκυραίων και στο Σ.Μ.Α. του Δήμου Κεντρικής Κέρκυρας και Διαποντίων Νήσων.                                          
Αφορά εφαρμογές μυοκτονίας με τακτικές και έκτακτες εφαρμογές, σε όλους τους εξωτερικούς Δημόσιους χώρους (σχάρες ομβρίων, εντοπισμένες εστίες τρωκτικών κ.α.), στους εξωτερικούς και εσωτερικούς χώρους των Δημοτικών κτιρίων και των κτιρίων των Δημοτικών Καταστημάτων, της νήσου Βίδο και των Παιδικών Κατασκηνώσεων και των Παιδικών Εξοχών ‘Σταμάτιος Δεσύλλας’ στα Γουβιά, το Πάρκο Κυκλοφοριακής Αγωγής, καθώς και στον χώρο του Σταθμού Μεταφόρτωσης Απορριμμάτων (Σ.Μ.Α.). Επίσης, σε εξαιρετικές περιπτώσεις, στους χώρους των σχολικών κτιρίων του Δήμου, (όπου δεν υπάρχει η δυνατότητα πραγματοποίησής τους από τις σχολικές μονάδες), καθώς και σε λοιπούς χώρους ή κτίρια που δεν ανήκουν στην ιδιοκτησία του Δήμου, μετά από την σχετική εντολή εισαγγελέα, για την αντιμετώπιση πιθανού σοβαρού κινδύνου για την Δημόσια Υγεία, στην Δημοτική Ενότητα Κερκυραίων. Κατά περίπτωση το πρόγραμμα μυοκτονίας θα περιλαμβάνει εργασία με εφαρμογές με την χρήση δολωματικών σταθμών, όπως αναφέρεται στην παρούσα μελέτη.
ΤΜΗΜΑ Β. Εργασίες μυοκτονίας στις Δημοτικές Ενότητες:  Φαιάκων - Αχίλλειων - Παρελίων-  Παλαιοκαστριτών και Διαποντίων  Νήσων, στους καταυλισμούς Ρομά και τα Δημοτικά Σφαγεία, του Δήμου Κεντρικής Κέρκυρας και Διαποντίων Νήσων.                        

Αφορά εφαρμογές μυοκτονίας με τακτικές και έκτακτες εφαρμογές, στους εξωτερικούς δημόσιους χώρους (σχάρες ομβρίων, εντοπισμένες εστίες τρωκτικών κ.α.), στους χώρους των κτιρίων των Δημοτικών Καταστημάτων, των Δημοτικών σφαγείων, καθώς και στους καταυλισμούς Ρομά. Επίσης, σε εξαιρετικές περιπτώσεις, στους χώρους των σχολικών κτιρίων του Δήμου, (όπου δεν υπάρχει η δυνατότητα πραγματοποίησής τους από τις σχολικές μονάδες), καθώς και σε λοιπούς χώρους ή κτίρια που δεν ανήκουν στην ιδιοκτησία του Δήμου μετά από την σχετική εντολή εισαγγελέα, για την αντιμετώπιση πιθανού σοβαρού κινδύνου για την Δημόσια Υγεία, στις  ανωτέρω Δημοτικές Ενότητες. Κατά περίπτωση το πρόγραμμα μυοκτονίας θα περιλαμβάνει εργασία με εφαρμογές με την χρήση δολωματικών σταθμών, όπως αναφέρεται στην παρούσα μελέτη. 
ΤΜΗΜΑ Γ. Εργασίες εντομοκτονίας/ κωνωποκτονίας και οφιοαπώθησης στη νήσο 

 Βίδο και τις Δημοτικές κατασκηνώσεις στο Βίδο. 
Οι εργασίες θα πραγματοποιηθούν με τακτικές και έκτακτες εφαρμογές, προκειμένου για την εξυγίανση των χώρων και την προστασία των επισκεπτών στην νήσο Βίδο, καθώς και των φιλοξενούμενων παιδιών και εργαζομένων κατά την διάρκεια της παραμονής τους στις Δημοτικές Κατασκηνώσεις στη νήσο Βίδο, στα προγράμματα και τις δράσεις κατά την θερινή περίοδο. 
ΤΜΗΜΑ Δ.  Εργασίες εντομοκτονίας, απολυμάνσεων (μικροβιοκτονίας) και                

οφιοαπώθησης στα Δημοτικά Σφαγεία, στα δημοτικά κτίρια και λοιπούς χώρους του  Δήμου. 
Οι εργασίες θα πραγματοποιηθούν με τακτικές εφαρμογές στις εγκαταστάσεις των Δημοτικών σφαγείων και έκτακτες εφαρμογές στους εξωτερικούς δημόσιους χώρους, στους χώρους των Δημοτικών κτιρίων, καθώς και λοιπών χώρων, όπως στους καταυλισμούς των Ρομά, των σχολικών κτιρίων του Δήμου, σε εξαιρετικές περιπτώσεις (όπου δεν υπάρχει η δυνατότητα πραγματοποίησής τους από τις σχολικές μονάδες), καθώς και σε λοιπούς χώρους ή κτίρια που δεν ανήκουν στην ιδιοκτησία του Δήμου μετά από την σχετική εντολή εισαγγελέα, για την αντιμετώπιση πιθανού σοβαρού κινδύνου για την Δημόσια Υγεία,  στο Δήμο Κεντρικής Κέρκυρας και Διαποντίων Νήσων.
ΤΜΗΜΑ Ε.  Εργασίες εντομοκτονίας/ κωνωποκτονίας και οφιοαπώθησης στις 

Παιδικές Εξοχές ‘Σταμάτιος  Δεσύλλας’ (πρώην ΠΙΚΠΑ).
Οι εργασίες θα πραγματοποιηθούν με τακτικές και έκτακτες εφαρμογές, προκειμένου για την εξυγίανση των χώρων και την προστασία των φιλοξενούμενων παιδιών και εργαζομένων κατά την διάρκεια της παραμονής τους στις Δημοτικές Κατασκηνώσεις στη στις Παιδικές Εξοχές ‘Σταμάτιος Δεσύλλας’ (πρώην ΠΙΚΠΑ) περιοχή Γουβιά, στα προγράμματα και δράσεις κατά την θερινή περίοδο.  
ΤΜΗΜΑ ΣΤ. Εργασίες καταπολέμησης εντόμων ομβρίων φρεατίων στη Δημοτική Ενότητα Κέρκυρας.
Οι εργασίες θα πραγματοποιηθούν με τακτικές και έκτακτες εφαρμογές, προκειμένου για την εξυγίανση με απεντόμωση των ομβρίων φρεατίων υδάτων και  εγκαταλελειμμένα κτίρια του Δήμου ή άλλους Δημοτικούς χώρους εφόσον απαιτηθεί, στη Δημοτική Ενότητα Κέρκυρας . 
Άρθρο 2ο   - Ισχύουσες διατάξεις που αφορούν στο αντικείμενο της συγκεκριμένης σύμβασης.
       Ισχύουσες διατάξεις: 
1. Η με αρ 183897/01-10-1985 απόφαση του Υπουργού Γεωργίας «για την καταπολέμηση εντόμων και τρωκτικών σε κατοικημένους χώρους».

2. Το Β.Δ. 374/67 που καθορίζει το ανώτατο όριο της τιμής οξείας τοξικότητας των         σκευασμάτων που χρησιμοποιούνται για τη μυοκτονία.

3. Το άρθρο 30 του νόμου 721/1977 «Περί εγκρίσεως κυκλοφορίας και ελέγχου των          γεωργικών φαρμάκων ως και ρυθμίσεις συναφών θεμάτων».

4. Το Π.Δ. 113/2010 «Ανάληψη υποχρεώσεων του διατάκτη»

Όπως ισχύουν κατά την ημέρα του διαγωνισμού, καθώς και όλες τις συναφείς ερμηνευτικές εγκυκλίους.
Άρθρο 3ο  -  Συμβατικά τεύχη μελέτης. 
Τα συμβατικά στοιχεία κατά σειρά ισχύος είναι:

· Η  τεχνική έκθεση. 

· Η συγγραφή υποχρεώσεων.

· Ο ενδεικτικός προϋπολογισμός. 

· Το τιμολόγιο οικονομικής προσφοράς. 
Άρθρο 4ο - Συμβατικός χρόνος.
Α. Διάρκεια σύμβασης 
Η διάρκεια υλοποίησης του αντικειμένου της σύμβασης αφορά στο χρονικό διάστημα από την υπογραφή της σύμβασης και έως ένα έτος.
Ο ανάδοχος υποχρεούται να περαιώσει τις επί μέρους εργασίες και να ολοκληρώσει τις υποχρεώσεις του μέσα στα πλαίσια της παραπάνω συνολικής προθεσμίας. 

Ο ανάδοχος δεν δικαιούται να ζητήσει οποιαδήποτε αποζημίωση, σε περίπτωση που για να τηρήσει τους όρους της διακήρυξης (εργασία σε ημέρα αργίας, κ.λ.π.), πέραν από αυτές που είχε προβλέψει κατά τη σύνταξη της προσφοράς του, ή και μετά την υπογραφή της σύμβασης. 
Β. Παράταση σύμβασης 
Στην περίπτωση που διάφορες συνθήκες (απεργίες στο δημόσιο ή ιδιωτικό φορέα καιρικές συνθήκες κ.τ.λ.) δεν επιτρέψουν την ολοκλήρωση του έργου στο ανωτέρω χρονικό διάστημα, και ως εκ τούτου κριθεί αναγκαία η παράταση της σύμβασης για την ολοκλήρωση του έργου, μετά από την έγκριση της Υπηρεσίας και με απόφαση του Δημοτικού Συμβουλίου, η σύμβαση δύναται να παραταθεί, χωρίς να αλλάξει το φυσικό και το οικονομικό αντικείμενο.
Άρθρο 5ο: ΤΡΟΠΟΣ  ΑΝΑΘΕΣΕΩΣ  ΤΗΣ ΠΡΟΜΗΘΕΙΑΣ
Η παραπάνω προμήθεια  θα γίνει  με απευθείας ανάθεση, για τις προσφορές που πληρούν τις τεχνικές προδιαγραφές, βάσει του N.4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» με κριτήριο την πλέον συμφέρουσα από οικονομικής άποψης προσφορά μόνο βάση τιμής, στο σύνολο των ειδών. 
Οι συμμετέχοντες θα πρέπει να καταθέσουν προσφορές  και για τις δύο ομάδες μαζί. 
Άρθρο 6ο   -  Αυξομείωση ποσοτήτων  / Τιμές μονάδας νέων εργασιών ή υλικών
Οι ποσότητες στον προϋπολογισμό είναι ενδεικτικές. Είναι δυνατόν δηλαδή να ζητηθούν περισσότερες εργασίες ενός είδους και λιγότερες άλλου είδους από τα είδη των εργασιών που αναγράφονται στον προϋπολογισμό, σε καμία περίπτωση όμως το κόστος δεν μπορεί να υπερβαίνει τον προϋπολογισμό. Για την αυξομείωση ποσοτήτων εργασιών θα εφαρμοστούν οι διατάξεις του Π.Δ. 28/80. 
Άρθρο 7ο  -  Υποχρεώσεις αναδόχου για το συγκεκριμένο αντικείμενο της σύμβασης
Α.  Γενικές Υποχρεώσεις 
· Για την εκτέλεση των εργασιών ισχύουν όσα αναφέρονται στα τεύχη της μελέτης . 

· Ο ανάδοχος είναι υποχρεωμένος να έχει επιστημονική και τεχνική επάρκεια και να τηρεί τους κανόνες ασφάλειας και προστασίας του απασχολούμενου προσωπικού του και να παίρνει καθ’όλη τη διάρκεια των εργασιών τα μέτρα ασφαλείας για την πρόληψη ατυχημάτων. 

· Ο ανάδοχος είναι υπεύθυνος για την τήρηση νόμων, αστυνομικών και λοιπών διατάξεων και οφείλει να ανακοινώνει, χωρίς καθυστέρηση, στην Υπηρεσία τις διαταγές και εντολές των διαφόρων αρχών, που απευθύνονται ή του κοινοποιούνται, σχετικά με υποδεικνυόμενα μέτρα ελέγχου, ασφαλείας, κ.λ.π. και υποχρεούται να παίρνει όλα τα απαραίτητα μέτρα ασφαλείας κατά τις εφαρμογές, φέροντας την ευθύνη αποκλειστικά και μόνο αυτός για κάθε συνέπεια που θα προκύψει από τη μη εφαρμογή τους.

· Όλες οι εργασίες θα γίνονται σύμφωνα με την προβλεπόμενη από το νόμο μεθοδολογία και η τοποθέτηση των δολωμάτων και την χρήση των  φαρμακευτικών σκευασμάτων των λοιπών εργασιών (εντομοκτονία/κωνωποκτονία, απολύμανση, οφιοαπώθηση) θα είναι σύμφωνη με την τέχνη και την επιστήμη και θα γίνεται από το εκπαιδευμένο συνεργείο του αναδόχου με την παρακολούθηση του επιστημονικού συνεργάτη. Στην διαπίστωση, από τους ορισμένους υπαλλήλους για τον έλεγχο των εργασιών που προβλέπονται στην σύμβαση, οποιασδήποτε απόκλισης από την ορθή μεθοδολογία που δύναται να εκθέτει σε κίνδυνο την Δημόσιας Υγεία είτε τα ζώα εκτός στόχου, θα καταγγέλλεται αμέσως η σύμβαση. 

· Στην αμοιβή του ανάδοχου συμπεριλαμβάνονται κάθε φύσης έξοδα, δαπάνες φαρμακευτικών και χημικών προϊόντων, τα ειδικά φάρμακα εφαρμογής των ειδικών περιπτώσεων έκτακτων εφαρμογών και οι αμοιβές προσωπικού συνεργείων.

· Ο ανάδοχος είναι αποκλειστικά υπεύθυνος αστικά, ποινικά, κοινωνικά για το προσωπικό που θα διενεργήσει τις εφαρμογές και σε κάθε εφαρμογή καταπολέμησης.

· Όλες οι εργασίες θα πρέπει να γίνονται με την αποτελεσματικότητα, ασφάλεια που απαιτείται.
Β. Ειδικές Υποχρεώσεις του Αναδόχου.
Β.1. Διαδικασία εκτέλεσης  και  ελέγχου εργασιών μυοκτονίας, εντομοκτονίας/  

        κωνωποκτονίας, απολυμάνσεων και οφιοαπώθησης.
1.  Ο ανάδοχος θα προσκομίζει στη Διεύθυνση Κοινωνικής Προστασίας, Παιδείας και

     Πολιτισμού & Αθλητισμού του Δήμου Κεντρικής Κέρκυρας & Διαποντίων Νήσων έγκαιρα    

    (τουλάχιστον δέκα (10) ημέρες, πριν την εφαρμογή) το αναλυτικό χρονοδιάγραμμα και το  

    πρόγραμμα των τακτικών εφαρμογών των ανωτέρω εργασιών ανά χώρο ή περιοχή, 

    προκειμένου αυτό να γνωστοποιείται στο κοινό και τον προγραμματισμό από την 

   επιβλέπουσα υπάλληλο του αρμοδίου Τμήματος Προστασίας και Προαγωγής της Δημόσιας

    Υγείας του ελέγχου  των εκτελούμενων εργασιών.

2. Η διαδικασία των τακτικών εφαρμογών θα γίνεται σύμφωνα με την προγραμματισμό

    των εργασιών που προβλέπεται στο σχετικό εδάφιο της Τεχνικής περιγραφής της μελέτης. 

    Η διαδικασία των έκτακτων εφαρμογών για τις ανωτέρω εργασίες θα γίνεται από τον 

    ανάδοχο μετά από έγγραφη εντολής της αρμόδιας Υπηρεσίας και εντός 2 ημερών .

3. Σε περίπτωση εμφάνισης προβλημάτων στα σημεία που προβλέπονται από τη σύμβαση 

    και στο διάστημα μεταξύ των εφαρμογών, ο ανάδοχος είναι υποχρεωμένος να παρέμβει 

    άμεσα κατόπιν υποδείξεως της αρμόδιας Υπηρεσίας και να επαναλάβει χωρίς αμοιβή τη 

    χρήση της μεθόδου μέχρι να εξαφανιστούν όλα τα έντομα και τα τρωκτικά με δυνατότητα 

     αλλαγής φαρμάκου .

4.  Σε περίπτωση εγκαταλελειμμένων οικοπέδων ή οικημάτων, που αποτελούν εστίες

     αναπαραγωγής τρωκτικών  στις οποίες θα γίνουν εργασίες μυοκτονίας ή σε  αντίστοιχες

     περιπτώσεις όπου θα γίνουν λοιπές εργασίες, εντομοκτονίας/κωνωποκτονίας, είτε 

     απολυμάνσεων, είτε οφιοαπώθησης, θα αναρτάται από τον ανάδοχο ανακοίνωση 

     τουλάχιστον δύο (2) ημέρες πριν την εφαρμογή.  

5.  Με το πέρας κάθε κύκλου τακτικής ή έκτακτης εφαρμογής, ο ανάδοχος θα καταθέτει στην

     αρμόδια Υπηρεσία του Δήμου (Τμήμα Προστασίας και Προαγωγής της Δημόσιας Υγείας) 

     την έκθεση πεπραγμένων η οποία θα περιέχει τις πραγματοποιηθείσες εργασίες
     συνοδευόμενη με τα πιστοποιητικά που θα αναφέρονται στις εργασίες  που 

    πραγματοποιήθηκαν, καθώς και κατάλογο των δραστικών ουσιών που χρησιμοποιήθηκαν, 

      με τα αντίδοτά τους υπογεγραμμένο από την ανάδοχη εταιρεία και αντίγραφο του 

    τιμολογίου αγοράς  τους. Τα ανωτέρω θα συνοδεύουν το τιμολόγιο και θα αποτελούν 
    δικαιολογητικά πληρωμής.
6.  Το συνεργείο του αναδόχου θα πρέπει να συνεργάζεται κατά τον καλύτερο δυνατό τρόπο 

     με τον υπάλληλο της αρμόδιας Υπηρεσίας του Δήμου για την επίβλεψη και  έλεγχο κατά

     την ώρα της απολύμανσης, απεντόμωσης των φρεατίων ομβρίων υδάτων στη  Δ.Ε.  

     Κερκυραίων και των άλλων εργασιών που προβλέπουν ιδιαίτερης προφύλαξης και θα 

     πρέπει να είναι άψογο από πλευράς συμπεριφοράς.

7.  Το συνεργείο του αναδόχου είναι υποχρεωμένο να συμμορφώνεται σε οποιαδήποτε 

     παρέμβαση – υπόδειξη του ορισμένου από την Διεύθυνση υλοποίησης και τον συντονιστή 

     επόπτη του έργου του Δήμου που παρακολουθεί τις εργασίες.  
8.  Ο ανάδοχος να διαθέτει όλα τα μέτρα προφύλαξης κατά την ώρα της εργασίας του και  φέρει

     μαζί του το κιβώτιο Α΄ Βοηθειών με τα αντίδοτα σκευάσματα. 

9.  Το συνεργείο είναι υποχρεωμένο να συμμορφώνεται σε οποιαδήποτε παρέμβαση – 

      υπόδειξη του επιστημονικά υπεύθυνου του Δήμου που παρακολουθεί τις εργασίες.

10. Επίσης ο ανάδοχος πρέπει να διαθέτει ασφαλιστική κάλυψη έναντι αστικής ευθύνης προς 

      τρίτους για βλάβη σε πρόσωπα ή υλικά που μπορεί να επέλθει, κατά τη διάρκεια ή  εξαιτίας

      των πραγματοποιούμενων εφαρμογών.
Β.2. Επιπλέον διαδικασίες για τις εργασίες μυοκτονίας.

α.  Στους Δημόσιους χώρους.
· Οι εργασίες εντοπισμού, καταγραφής, καταστολής, πρέπει να γίνονται βάση του εγκεκριμένου σχεδίου δράσης. Οι καταναλώσεις των σκευασμάτων καθώς και οι λοιπές ενδείξεις παρουσίας θα καταγράφονται και θα παραδίδονται στην αρμόδια Υπηρεσία του Δήμου.

· Ο ανάδοχος πρέπει να πραγματοποιεί εργασίες προστασίας και καταστολής περιστασιακών προβλημάτων σε κοινόχρηστους χώρους.
Πριν την έναρξη κάθε νέας εφαρμογής στις σχάρες του αποχετευτικού και των ομβρίων υδάτων, πρέπει να γίνεται απομάκρυνση των παλαιών συρμάτων των προηγούμενων δολώσεων, στα οποία τοποθετούνται τα νέα δολώματα. 
β. Με την χρήση Δολωματικών σταθμών.
Σχετικά με τις εργασίες μυοκτονίας μέσω των δολωματικών σταθμών, όπως προβλέπονται από την μελέτη του έργου των ΤΜΗΜΑΤΩΝ Α & Β, ο ανάδοχος είναι υποχρεωμένος για την προμήθεια και την τοποθέτηση των νέων δολωματικών σταθμών, σύμφωνα με την τεχνική περιγραφή της μελέτης. Θα έχει την φροντίδα όλων των δολωματικών σταθμών και τον έλεγχό τους σε κάθε κύκλο εφαρμογών, ώστε να είναι ορθά τοποθετημένοι στους χώρους που ορίζονται από την μελέτη. Επίσης, θα επιμελείται τον καθαρισμό τους με την απομάκρυνση των παλαιών τυχών υπολειμμάτων δολωμάτων ή νεκρών τρωκτικών σε κάθε επαναδόλωση, θα φροντίζει για την συντήρηση αυτών (επανατοποθέτηση κατεστραμμένων σημάνσεων, αρίθμησης κ.α.), την μετακίνησή τους και την ορθή τους επανατοποθέτηση όταν κριθεί απαραίτητο, καθώς και την αντικατάστασή τους όποτε αυτοί δεν θα μπορούν πλέον να χρησιμοποιηθούν (λόγω καταστροφής τους ή την πολυκαιρία ή για άλλη αιτία) από άλλους διαθέσιμους στην Υπηρεσία και στα σημεία που φαίνονται στα σχεδιαγράμματα και σκαριφήματα των κατόψεων των χώρων και της περίφραξης, σύμφωνα με τα τηρούμε στοιχεία της Υπηρεσίας που θα διατεθούν στην ανάδοχο και κατόπιν συνεννόησης με αυτήν.

Ειδικότερα ο ανάδοχος κατά τις εργασίες μυοτονίας μέσω δολωματικών σταθμών, πρέπει να ακολουθήσει τα κάτωθι:  
· Την τοποθέτηση των νέων δολωματικών σταθμών σύμφωνα με την μελέτη και σε συνεννόηση με την αρμόδια Υπηρεσία.
· Η δόλωση των δολωματικών σταθμών με τα τρωκτικοκτόνα φάρμακα να γίνεται από τον ανάδοχο με την συχνότητα των τακτικών εφαρμογών που προβλέπεται στην τεχνική περιγραφή της μελέτης και ακολούθως για τις έκτακτες εφαρμογές, κατόπιν εγγράφου της αρμόδιας Υπηρεσίας. 

· Οι δολωματικοί σταθμοί θα πρέπει να επιμελούνται ώστε να είναι αριθμημένοι ανά χώρο με αυτοκόλλητες ετικέτες, καθώς και ετικετών σήμανσης που θα επικολλούνται σε εμφανή σημεία πάνω από τον δολωματικό σταθμό. Στην περίπτωση που οι ετικέτες έχουν φθαρεί, ο ανάδοχος υποχρεούται να τις αντικαταστήσει. 

· Κατά την διαδικασία δόλωσης και επαναδόλωσης αυτών με τρωκτικοκτόνα, ο ανάδοχος έχει την υποχρέωση ελέγχου τους προκειμένου για την διαπίστωση της ακεραιότητάς τους. 

· Στη περίπτωση φθοράς ή οποιουδήποτε άλλου λόγου όπως ότι έλλειπε κ.λ.π, για τον οποίο χρειάζεται η αντικατάστασή τους, ο ανάδοχος θα αναφέρει γραπτώς την διαπίστωση στη Υπηρεσία προκειμένου για τις σχετικές της υποδείξεις. 

· Η αντικατάσταση των δολωματικών σταθμών που θα τοποθετούν για τις τακτικές εφαρμογές, καθώς και αυτοί που θα χρησιμοποιηθούν για τις έκτακτες εφαρμογές, θα γίνεται από τον ανάδοχο χωρίς καμία επιπλέον οικονομική επιβάρυνση, όσες φορές κριθεί απαραίτητο από την Υπηρεσία μετά από σχετικό έγγραφό της προς τον ανάδοχο. 

· Στις περιπτώσεις όπου κατόπιν διαπιστωμένης από τον ανάδοχο μη κατανάλωσης φαρμάκων κατά τις εφαρμογές, κριθεί ωφέλιμη η μετακίνηση των δολωματικών σταθμών από τα αρχικά σημεία που έχουν προβλεφθεί στην μελέτη του έργου σε άλλα σημεία, προκειμένου για την αποτελεσματικότερη καταπολέμηση των τρωκτικών όπου κρίνεται η αναγκαιότητα ενίσχυσης της δόλωσης, ο ανάδοχος είναι υποχρεωμένος σε συνεννόηση με την αρμόδια Υπηρεσία και μετά από έγγραφη εντολή της, να μετακινεί τους δολωματικούς σταθμούς, να τους τοποθετεί στα νέα σημεία, όπου κρίνεται απαραίτητο, να τους αριθμήσει και να τους καταγράψει εκ νέου. 
· Ειδικά για την δόλωση των δολωματικών σταθμών θα υπάρχει ειδική αναφορά με την καταγραφή στην έκθεση πεπραγμένων που θα καταθέτει ο ανάδοχος στην Υπηρεσία με το πέρας των εργασιών κάθε κύκλου, στην οποία θα υπάρχει η διαπιστωμένη κατανάλωση των τρωκτικοκτόνων σκευασμάτων, καθώς και της κατάστασής τους σε κάθε σταθμό δηλ. εάν η δολωματική ουσία είχε καταναλωθεί ή έλλειπε τελείως ή ήταν βρεγμένη. Επιπλέον ο ανάδοχος θα παραδίδει κάτοψη (σκαρίφημα) των χώρων όπου θα δηλώνονται αριθμημένες οι θέσεις των δολωματικών σταθμών μυοκτονίας στο τέλος κάθε κύκλου εφαρμογών.
Β.3. Διαδικασίες για τις εργασίες εντομοκτονίας στα φρεάτια ομβρίων υδάτων του      

       ΤΜΗΜΑΤΟΣ ΣΤ' της τεχνικής περιγραφής της μελέτης:
Διαχείριση δεδομένων.
Σε προηγούμενο έργο έχει γίνει ο προσδιορισμός των συντεταγμένων του 1.000 φρεατίων με την χρήση Ηλεκτρονικών Υπολογιστών και των αντίστοιχων προγραμμάτων Γεωγραφικών Συστημάτων Πληροφοριών {χρήση ολοκληρωμένου λογισμικού (Arc GIS 10.1) και έχει ολοκληρωθεί η επεξεργασία και ο έλεγχος των μετρήσεων. 
Η αποτύπωση των ανωτέρω θέσεων έχει γίνει με ταχυμετρικές αποτυπώσεις στο σύστημα αναφοράς ΕΓΣΑ’87 σε kml (για προβολή σε Google Earth) με τη χρήση gps.
Καθώς οι εργασίες εντοπισμού, απαιτούν συγκεκριμένη τεχνογνωσία, ο Ανάδοχος θα πρέπει να διαθέτει τη σχετική κατάρτιση σε διαχείριση συστημάτων gps, καθώς και να μπορεί να διαβάζει τη μορφή ψηφιακών αρχείων *.sph (αρχείο γεωγραφικού συστήματος πληροφοριών -GIS) και σε αναλογική μορφή με εκτύπωση σχεδίων.
Τα ανωτέρω δεδομένα που αφορούν σε παραδοτέα του προηγούμενου έργου, αποτελούν αποκλειστικά περιουσιακά στοιχεία του Δήμου Κεντρικής Κέρκυρας και Διαποντίων Νήσων και θα μπορούν να χρησιμοποιηθούν κατά περίπτωση για τις αντίστοιχες εργασίες της αρμόδιας Υπηρεσίας που εκπονεί σχετική μελέτη είτε άλλης Υπηρεσίας του Δήμου εφόσον απαιτηθεί.
Ως ετούτου τα ανωτέρω δεδομένα πρόκειται να διατεθούν από την Υπηρεσία στον Ανάδοχο με την έναρξη των εργασιών για την ορθή εκτέλεση αυτών. Ο Ανάδοχος θα χρησιμοποιήσει τα στοιχεία αυτά ΜΟΝΟ και ΑΠΟΚΛΕΙΣΤΙΚΑ για την διεκπεραίωση των εργασιών και θα τα επιστέψει στην Υπηρεσία με την ολοκλήρωση αυτού.
Γ.  Παραδοτέα  -  Απαιτούμενα έγγραφα για την παραλαβή  των εργασιών. 
Η παρακολούθηση της εργασίας, η παραλαβή της και τα παραδοτέα από τον ανάδοχο, ορίζονται από την παρούσα και για κάθε ΤΜΗΜΑ ο Ανάδοχος θα πρέπει να τηρεί φάκελο εργασιών και να προσκομίζει στην αρμόδια Υπηρεσία τα ακόλουθα δικαιολογητικά όπου μαζί με το τιμολόγιο των υπηρεσιών, αποτελούν αποδεικτικά της πληρωμής του.
ΓΙΑ ΤΑ ΤΜΗΜΑΤΑ Α & Β. 
1.   Σχέδιο δράσης –προγραμματισμού εργασιών εντός δεκαημέρου από την ανάθεση του 

      έργου, το οποίο θα περιλαμβάνει και τον κατάλογο των φαρμάκων που θα 

      χρησιμοποιηθούν για τις εφαρμογές . 

2.  Υποβολή έκθεσης πεπραγμένων με την ολοκλήρωση κάθε κύκλου εφαρμογών, με 
αναφορά των εργασιών ανά περιοχή και χώρο εργασιών. Η έκθεση θα περιλαμβάνει 
πλέον της μεθοδολογίας και του χρονοδιαγράμματος των εργασιών και τα ακόλουθα :

   α. Ενημέρωση για την καταγραφή των εργασιών εντοπισμού, καταστολής, καταγραφής, 

        βάση του εγκεκριμένου σχεδίου δράσης, τις καταναλώσεις των σκευασμάτων, καθώς 

        και οι λοιπές ενδείξεις παρουσίας θα καταγράφονται.

    β. Ενημέρωση για τις εργασίες προστασίας και καταστολής περιστασιακών προβλημάτων 

        σε κοινόχρηστους χώρους για τις έκτακτες εφαρμογές.

    γ. Κατάλογο των μυοκτόνων και αντιδότων ουσιών που χρησιμοποιήθηκαν κατά τη διάρκεια 

        των εφαρμογών μαζί με τη σχετική έγκριση των προϊόντων του ΥΠΠΑΤ. 

    δ. Αντίγραφα των παραστατικών αγοράς που θα αναφέρει το είδος των φαρμάκων που 

        χρησιμοποιήθηκαν για τις εργασίες του κύκλου εφαρμογών.

    ε. Πιστοποιητικά εργασιών μυοκτονίας για κάθε χώρο εφαρμογής, καθώς και τα λοιπά 

       στοιχεία σύμφωνα όπως απαιτούνται στο κάθε τμήμα. 

3.    Υποβολή ολοκληρωμένης έκθεσης πεπραγμένων με την ολοκλήρωση του έργου, με 

       εκτίμηση και αξιολόγηση των προβλημάτων ανά περιοχή και πρόταση ολοκληρωμένης   

       αντιμετώπισης του προβλήματος τρωκτικών στον Δήμο.
ΓΙΑ ΤΑ ΤΜΗΜΑΤΑ Γ, Δ & Ε .
1.   Σχέδιο δράσης –προγραμματισμού εργασιών εντός δεκαημέρου από την ανάθεση του 

      έργου, το οποίο θα περιλαμβάνει και τον κατάλογο των φαρμάκων που θα 
  

      χρησιμοποιούν για τις εφαρμογές .

2.   Υποβολή έκθεσης πεπραγμένων με την ολοκλήρωση κάθε κύκλου εφαρμογών, με   

      αναφορά των εργασιών ανά περιοχή και χώρο εργασιών. Η έκθεση θα περιλαμβάνει 

      πλέον της μεθοδολογίας και του χρονοδιαγράμματος των εργασιών και τα ακόλουθα :

   α. Ενημέρωση για την καταγραφή των εργασιών εντοπισμού, καταστολής, καταγραφής, 
        βάση του εγκεκριμένου σχεδίου δράσης, τις καταναλώσεις των σκευασμάτων, καθώς 

        και οι λοιπές ενδείξεις παρουσίας θα καταγράφονται.

    β. Ενημέρωση για τις εργασίες προστασίας και καταστολής περιστασιακών προβλημάτων 
        σε κοινόχρηστους χώρους για τις έκτακτες εφαρμογές.

    γ. Κατάλογο των φαρμακευτικών σκευασμάτων και αντιδότων ουσιών που 

        χρησιμοποιήθηκαν κατά τη διάρκεια των εφαρμογών μαζί με τη σχετική έγκριση των 

       προϊόντων του ΥΠΠΑΤ. 
    δ. Αντίγραφα των παραστατικών αγοράς που θα αναφέρει το είδος των φαρμάκων που 
        που χρησιμοποιήθηκαν για τις εργασίες του κύκλου εφαρμογών.

    ε. Πιστοποιητικά εργασιών  εντομοκτονίας/κωνωποκτονίας, απολύμανσης, οφιοαπώθησης   

        για κάθε χώρο εφαρμογής, καθώς και τα λοιπά στοιχεία σύμφωνα όπως  απαιτούνται
        στο κάθε τμήμα. 
3.  Υποβολή ολοκληρωμένης έκθεσης πεπραγμένων με την ολοκλήρωση του έργου, με 

     εκτίμηση και αξιολόγηση των προβλημάτων ανά περιοχή και πρόταση ολοκληρωμένης  

      αντιμετώπισης του προβλήματος που σχετίζονται με τις συγκεκριμένες εργασίες στον  

      Δήμο.
ΓΙΑ ΤΟ ΤΜΗΜΑ ΣΤ .
1. Υποβολή έκθεσης πεπραγμένων με την ολοκλήρωση κάθε κύκλου εφαρμογών, με 
αναφορά των εργασιών ανά περιοχή και χώρο εργασιών. Η έκθεση θα περιλαμβάνει 
πλέον της μεθοδολογίας και του χρονοδιαγράμματος των εργασιών και τα ακόλουθα 

   α. Ενημέρωση για την καταγραφή των εργασιών, τις καταναλώσεις των σκευασμάτων,         
καθώς και οι λοιπές ενδείξεις παρουσίας θα καταγράφονται.

     β. Ενημέρωση για τις εργασίες προστασίας και καταστολής περιστασιακών προβλημάτων 

         σε κοινόχρηστους χώρους για τις έκτακτες εφαρμογές.

     γ. Κατάλογο των φαρμακευτικών σκευασμάτων και αντιδότων ουσιών που 

         χρησιμοποιήθηκαν κατά τη διάρκεια των εφαρμογών μαζί με τη σχετική έγκριση των 

          προϊόντων του ΥΠΠΑΤ. 

     δ. Αντίγραφα των παραστατικών αγοράς που θα αναφέρει το είδος των φαρμάκων που 

         που χρησιμοποιήθηκαν για τις εργασίες του κύκλου εφαρμογών.

     ε.  Πιστοποιητικά εργασιών  απεντόμωσης για κάθε χώρο εφαρμογής.
2. 
Υποβολή ολοκληρωμένης έκθεσης πεπραγμένων με την ολοκλήρωση του έργου, με 
εκτίμηση και αξιολόγηση των προβλημάτων ανά περιοχή και πρόταση ολοκληρωμένης 
αντιμετώπισης του προβλήματος που σχετίζονται με τις συγκεκριμένες εργασίες στον 
Δήμο.
Δ. Έλεγχος και παρακολούθηση της σύμβασης.
Για τον έλεγχο των όρων της σύμβασης και την παρακολούθηση της εκτέλεσής της, σύμφωνα με το άρθρο 216 του Ν.4412/2016, ορίζονται με απόφαση της αρμόδια Υπηρεσίας, οι ακόλουθοι υπάλληλοι:

 - Ως επόπτρια με καθήκοντα εισηγήτριας, η υπάλληλος Επόπτρια Δημόσιας Υγείας του  

Τμήματος Προστασίας και Προαγωγής της Δημόσιας Υγείας της Διεύθυνσης για την  υλοποίηση της υπηρεσίας ή άλλος υπάλληλος που θα οριστεί από την Υπηρεσία.
-  Για τον έλεγχο των εργασιών των τμημάτων Α, Β, Γ, Δ, Ε & ΣΤ του έργου η/ο ανωτέρω υπάλληλος με αναπληρωτή τον οριζόμενο υπάλληλο της Διεύθυνσης Πρωτογενούς Τομέα της Διεύθυνσης Τοπικής Οικονομίας με ειδικότητα γεωπόνου, όπου θα πραγματοποιούν περιοδικούς ή τακτικούς ελέγχους για την τήρηση των όρων της παρούσας σύμβασης. 
Κατά τον έλεγχο απαιτείται η παρουσία του υπεύθυνου επιστήμονα της αναδόχου εταιρείας ο οποίος θα συνεργάζεται και θα διευκολύνει τους υπαλλήλους του Δήμου κατά την διαδικασία.
Ε. Χημικά σκευάσματα –Δολώματα –Τεχνική έκθεση-Επιστημονική τεκμηρίωση.
Τα φάρμακα και τα χημικά σκευάσματα τα οποία θα χρησιμοποιηθούν θα πρέπει να πληρούν τις παρακάτω προδιαγραφές:

Τα τρωκτικοκτόνα φάρμακα και τα φαρμακευτικά και χημικά σκευάσματα που θα χρησιμοποιηθούν για τις λοιπές εργασίες, εντομοκτονίας/κωνωποκτονίας, απολυμάνσεων και οφιοαπώθησης, να είναι εγκεκριμένα για την κυκλοφορία τους  από το Υπουργείο Αγροτικής Ανάπτυξης και Τροφίμων και  από τον Ε.Ο.Φ. και να είναι νομίμως κυκλοφορούντα, σύμφωνα με τις διατάξεις του άρθρου 30 του  Ν.721/77 «Περί εγκρίσεως κυκλοφορίας και ελέγχου των γεωργικών φαρμάκων, ως και ρυθμίσεις συναφών θεμάτων» σύμφωνα με την τεχνική περιγραφή της μελέτης του έργου. 
ΣΤ. Συνεργείο Αναδόχου. 
Ο ανάδοχος υποχρεούται να διαθέτει το απαραίτητο προσωπικό καθ’όλη τη διάρκεια της σύμβασης, βαρυνόμενος αποκλειστικά και μόνον αυτός με τη δαπάνη μισθοδοσίας αυτού και τυχόν άλλες δαπάνες του προσωπικού τούτου (ασφαλιστικά ταμεία, αποζημιώσεις, απολύσεις, ατυχήματα, δώρα κλπ). 

Το συνεργείο του Αναδόχου θα αποτελείται από αριθμό των εργαζομένων σύμφωνο με τον απαιτούμενο από την μελέτη του έργου για κάθε κύκλο εφαρμογής και κάθε εργασία και συγκεκριμένα για το :
· ΤΜΗΜΑ Α : Απαιτείται συνεργείο 2 ατόμων ανά κύκλο εφαρμογής (7ημερών)
· ΤΜΗΜΑ Β : Απαιτείται συνεργείο 2 ατόμων ανά κύκλο εφαρμογής (5 ημερών)
· ΤΜΗΜΑ Γ:  Απαιτείται  1 άτομο ανά εφαρμογή/εργασία.
· ΤΜΗΜΑ Δ:  Απαιτείται  1 άτομο ανά εφαρμογή/εργασία -κύκλο εφαρμογής
· ΤΜΗΜΑ Ε:  Απαιτείται  1 άτομο ανά εφαρμογή/εργασία
· ΤΜΗΜΑ ΣΤ: Απαιτείται συνεργείο 2 ατόμων ανά κύκλο εφαρμογής (4 ημερών)
Ο υπεύθυνος επιστήμονας του αναδόχου, θα πρέπει να είναι πλήρως καταρτισμένος και σχετικής ειδικότητας με το αντικείμενο της υπηρεσίας. Θα πρέπει να παρίσταται και να παρακολουθεί όλη τη διαδικασία της εργασίας, από την παρασκευή του υλικού παρέμβασης και την χρησιμοποίησή του, καθώς και τη λήψη των μέτρων ασφαλείας που επιβάλλονται, μέχρι να γίνει κατάλληλος για επαναχρησιμοποίηση ο χώρος στον οποίο έγινε η καταπολέμηση. 
Ο ανάδοχος ανεξάρτητα από τις ισχύουσες διατάξεις είναι υποχρεωμένος να παίρνει τα μέτρα του για την πρόληψη ατυχημάτων στο προσωπικό του και σε κάθε τρίτο, καθώς και για τη παροχή πρώτων βοηθειών και θα φέρει ακέραια την ευθύνη για την λήψη μέτρων πρόληψης ατυχήματος κατά παντός προσώπου. 

Το προσωπικό του αναδόχου που θα απασχοληθεί στις εργασίες :

· θα πρέπει να είναι ειδικευμένο και πεπειραμένο  στους τομείς απασχόλησης του, 

· θα ασφαλίζεται με βάση τις κείμενες εργατικές διατάξεις

· θα πρέπει να τηρεί όλους τους κανόνες ασφάλειας και υγείας και 

· θα έχει τον πλήρη εξοπλισμό προστασίας κατά την εργασία του.
Η ανταπόκριση του συνεργείου στις έκτακτες περιπτώσεις θα είναι  εντός 24 ωρών και το συνεργείο οφείλει  να γνωρίζει καλώς τις περιοχές εφαρμογής του έργου. Ως εκ τούτου, ο τόπος εγκατάστασης του συνεργείου και του επιστημονικού υπεύθυνου κατά την διάρκεια της σύμβασης θα πρέπει είναι ο Δήμος Κεντρικής Κέρκυρας και Διαποντίων Νήσων .
Άρθρο 8.    Ατυχήματα και ζημιές. 
Ο ανάδοχος υποχρεούται να ασφαλίσει όλο το απασχολούμενο προσωπικό του στο ΙΚΑ, όταν είναι στην ασφαλιστική περιοχή του ΙΚΑ, ή σε άλλο ταμείο (ανά ειδικότητα) ή σε αναγνωρισμένες άλλες από το Δημόσιο Ασφαλιστικές Εταιρείες και να τους παρέχει τον απαραίτητο εξοπλισμό για την προστασίας τους κατά τις εφαρμογές. Οι δαπάνες για τις παραπάνω ασφαλίσεις επιβαρύνουν στο σύνολό τους (εργοδοτική εισφορά και εισφορά ασφαλισμένου) τον ανάδοχο. 
Σε καμία περίπτωση δεν επιβαρύνεται η Υπηρεσία με αποζημιώσεις ατυχημάτων του προσωπικού του αναδόχου καθώς και με αποζημιώσεις για ζημίες, προκαλούμενες από το προσωπικό του αναδόχου, σε ξένη ιδιοκτησία και σε έργα του Δημοσίου ή του Δήμου και σε κάθε άλλο κοινωφελές έργο. 

Ο ανάδοχος του έργου σε αυτές τις περιπτώσεις έχει αποκλειστικά τόσο την αστική όσο και την ποινική ευθύνη.
Επίσης ο ανάδοχος του εργασιών φέρει την αποκλειστική ευθύνη για περιπτώσεις θανάτου κατοικίδιων ζώων ή άλλων ειδών πανίδας (πτηνά κ.λ.π.)

Ο ανάδοχος του έργου υποχρεούται να μαζεύει τα ψόφια τρωκτικά.
Άρθρο 9.  Κριτήρια επιλογής Αναδόχου.

Α. Τεχνική Επάρκεια και ικανότητα Αναδόχου.
Για την εκτέλεση των εργασιών απαιτείται εξειδικευμένο προσωπικό με αντίστοιχη εμπειρία 

και τεχνογνωσία ως προς την επίτευξη του επιθυμητού αποτελέσματος, αλλά και ως προς τη 

διαχείριση των εργασιών και των χημικών σκευασμάτων που θα χρησιμοποιηθούν, ως εκ 

τούτου Ανάδοχος των εργασιών απαιτείται να είναι φυσικό και νομικό πρόσωπο που

δραστηριοποιείται στον τομέα αυτό και να διαθέτει την απαραίτητη για το αντικείμενο της 

σύμβασης, τεχνική επάρκεια επί ποινή αποκλεισμού για την δυνατότητα σύμβασης.

Η τεχνική επάρκεια και η ικανότητα εκτέλεσης της σύμβασης αποδεικνύεται από τα ακόλουθα : 
1.  να διαθέτει αντίγραφο άδειας καταπολέμησης εντόμων και τρωκτικών σε κατοικημένους

  χώρους από  το αρμόδιο υπουργείο σε ισχύ ( ή να έχει προβεί σε ειδική αναγγελία  έναρξης

    ασκήσεως του  επαγγέλματος καταπολεμήσεων εντόμων και τρωκτικών σε κατοικημένους

    χώρους στο ΥΠΑΑΤ),  
2. να διαθέτει εμπειρία σε εργασίες μυοκτονίας, απεντόμωσης/κωνωποκτονίας, μικροβιακής 

    απολύμανσης σε εξωτερικούς και εξωτερικούς χώρους. Αυτό θα αποδεικνύεται από την 

    κατάθεση  βεβαίωσης καλής εκτέλεσης των εργασιών σε τουλάχιστον δύο (2) σχετικές 

    συμβάσεις,
3. να μπορεί να παρέχει ασφαλιστική κάλυψη έναντι αστικής ευθύνης προς τρίτους για βλάβη

     σε πρόσωπα ή υλικά που μπορεί να επέλθει κατά την διάρκεια ή εξαιτίας των   

    πραγματοποιούμενων εφαρμογών η οποία αποδεικνύεται από το ασφαλιστήριο   

    συμβόλαιο,
4. να διαθέτει εκπαιδευμένο συνεργείο και η παρακολούθηση των εργασιών να γίνεται από 

    εξειδικευμένο επιστήμονα του ανάδοχου (γεωπόνος, φαρμακοποιός, επόπτης δημόσιας 

    υγείας, χημικός ή άλλης ειδικότητας), όπου θα παρευρίσκεται κατά την εκτέλεση των 

    εργασιών που προβλέπονται από την παρούσα μελέτη προκειμένου για την ορθή τους 

    επίβλεψη. Αυτό αποδεικνύεται από τον πίνακα προσωπικού, όπου θα διακρίνεται το

    απασχολούμενο προσωπικό του αναδόχου για στη συγκεκριμένη υπηρεσία, για κάθε είδος 

    εργασίας που ζητείται και Αντίγραφο Πτυχίου του εξειδικευμένου επιστήμονα του 

    ανάδοχου (γεωπόνος, φαρμακοποιός, επόπτης δημόσιας υγείας, χημικός ή άλλης 

    ειδικότητας) που θα παρευρίσκεται κατά την εκτέλεση των εργασιών που προβλέπονται 

    από την παρούσα μελέτη προκειμένου για την ορθή τους επίβλεψη,
5. να διαθέτει από ένα (1) ανοικτό ημιφορτηγό χωρητικότητας 2 ή 3 ατόμων κατάλληλο για 

την εξυπηρέτηση και μεταφορά του συνεργείου εκτέλεσης των εργασιών, καθώς και του/των επιβλέποντα/ων του έργου ή άλλα οχήματα μετακίνησης κατάλληλα για την εξυπηρέτηση των εργασιών. Η κατοχή των οχημάτων αποδεικνύεται από την άδεια κυκλοφορίας του οχήματος από όπου θα προκύπτουν τα ιδιαίτερα χαρακτηριστικά (χωρητικότητα ατόμων κτλ). Όλα τα οχήματα που θα διαθέτει για τις εργασίες της σύμβασης, θα πρέπει να έχουν εξοφλημένα τέλη κυκλοφορίας, ασφάλεια και τεχνικά δελτία ελέγχου ΚΤΕΟ μέχρι την ολοκλήρωση της σύμβασης, με υπεύθυνη δήλωση του αναδόχου. Σε περίπτωση μίσθωσης του απαιτούμενου τεχνικού εξοπλισμού, θα προσκομιστούν επιπλέον ιδιωτικά συμφωνητικά μίσθωσης των οχημάτων μεταξύ του συμμετέχοντος και του ιδιοκτήτη τα οποία θα ισχύουν για όλη τη διάρκεια της σύμβασης και μέχρι την πλήρη εκτέλεση αυτής.
7.  να δηλώνει υπεύθυνα με Υ.Δ. του Ν. 1599/86 ότι :
 α. θα εκτελεί την υπηρεσία σύμφωνα με την μελέτη, τον οικονομικό προϋπολογισμό και   


τους  όρους της παρούσης.

 β. ο τόπος εγκατάστασης του συνεργείου και του επιστημονικού υπεύθυνου κατά την 

     διάρκεια της σύμβασης, είναι ο Δήμος Κεντρικής Κέρκυρας & Διαποντίων Νήσων,

 γ. γνωρίζει καλώς και επαρκώς τις περιοχές εφαρμογής της υπηρεσίας των ΤΜΗΜΑΤΩΝ.

 δ.  η ανταπόκριση του συνεργείου στις έκτακτες περιπτώσεις θα είναι εντός 24 ωρών,

 ε.  θα ενημερώνει την υπηρεσία με νέο πίνακα προσωπικού σε κάθε τυχόν αντικατάσταση     

      του απασχολούμενου προσωπικού,

 στ. θα εκτελεί τις εργασίες σύμφωνα με την ισχύουσα νομοθεσία και με τα σκευάσματα,   

          τη χρήση των οποίων εγκρίνει το Υπουργείο ΥΠΑΑΤ ,

      ζ. τα φαρμακευτικά σκευάσματα (μυοκτόνα/εντομόκτονα, προνυμφοκτώνα, μικροβιοκτόνα        

και οφιοαπωθητικά) που θα χρησιμοποιεί κατά την εκτέλεση των εργασιών, θα έχουν έγκριση  χρήσης και καλύπτουν τις απαιτήσεις της τεχνικής περιγραφής,

      η. δεν έχει υποβάλλει ψευδείς δηλώσεις για την προσφερόμενη εργασία.
Β. Σχέδιο Δράσης. 

Το σχέδιο δράσης με τις εργασίες που θα εκτελέσει ο Ανάδοχος, θα περιλαμβάνει την ανάλυση των απαιτήσεων των εργασιών, τη μεθοδολογία και τα μέσα για την υλοποίηση τους για κάθε ένα από τα ΤΜΗΜΑΤΑ της τεχνικής περιγραφής της μελέτης.

· Κατανόηση των απαιτήσεων και μεθοδολογική προσέγγιση του Έργου.

· Μεθοδολογία κάλυψης ενοτήτων του έργου και τα έργα υποστήριξης και 
υλοποίησης αυτού.

· Χρονοδιάγραμμα των εργασιών και των περιλαμβανομένων δραστηριοτήτων.

· Οργάνωση, στελέχωση της ομάδας εργασίας.     

ΑΡΘΡΟ 10 -  Υπογραφή Σύμβασης.
Μετά την επέλευση των εννόμων αποτελεσμάτων της απόφασης κατακύρωσης, η αναθέτουσα αρχή προσκαλεί τον ανάδοχο να προσέλθει για την υπογραφή του συμφωνητικού, εντός (20) ημερών από την κοινοποίηση της σχετικής έγγραφης ειδικής πρόσκλησης. Η υπογραφή του συμφωνητικού έχει αποδεικτικό χαρακτήρα. Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόσκληση, κηρύσσεται έκπτωτος, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά.
ΑΡΘΡΟ 11  -  Προθεσμία εκτέλεσης εργασιών.
Οι εργασίες θα εκτελούνται σύμφωνα με το χρονοδιάγραμμα που αναφέρεται στην αριθμ.: 2/2024 Μελέτη της εκτέλεσης των εργασιών από την υπογραφή της σύμβασης χρονικό διάστημα από την υπογραφή της σύμβασης και έως ένα έτος με δικαίωμα προέραισης ακόμα ενός έτους.
ΑΡΘΡ0 12 – Παραλαβή εργασιών.

Η παραλαβή των εργασιών θα γίνει από την αρμόδια επιτροπή παραλαβής της Διεύθυνσης Κοινωνικής Προστασίας, Παιδείας, Πολιτισμού & Αθλητισμού.
ΑΡΘΡΟ 13 -  Αναθεώρηση τιμών.
Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες.
ΑΡΘΡΟ 14 -  Ευθύνες αναδόχου.
Ο ανάδοχος ευθύνεται αυτός και μόνον, αποκλειόμενης ρητώς και απολύτως κάθε ευθύνης του Δήμου, για τα κατά τη διάρκεια εκτέλεσης της σύμβασης αυτής τυχόν ατυχήματα ή βλάβες που μπορεί να συμβούν στο πάσης φύσεως προσωπικό του ή τρίτους, από οποιοδήποτε λόγο ή αιτία που σχετίζεται με την εκτέλεση της και υποχρεούται να καταβάλλει κάθε θετική ή αποθετική ζημιά που τυχόν ήθελε προκύψει κατά την εκτέλεση της εργασίας, εφόσον αυτή οφείλεται σε δικές του ενέργειες ή παραλήψεις.

ΑΡΘΡΟ 15  -  Γνώση συνθηκών του έργου.
Η έννοια της επιδόσεως της προσφοράς του αναδόχου είναι ότι είχε και έλαβε υπόψη του κατά την σύνταξη αυτής τις γενικές και τοπικές συνθήκες του έργου δηλαδή την θέση του έργου και των μελών αυτού, τις μεταφορές που απαιτούνται με κάθε μέσο, την διάθεση διαχείριση και εναποθήκευση των υλικών, ευχέρεια εξευρέσεως εργατικών χεριών, τις καιρικές συνθήκες και οποιεσδήποτε άλλες τοπικές και γενικές συνθήκες, τα ζητήματα που μπορεί να προκύψουν και που μπορούν να επηρεάσουν το κόστος των έργων και ότι τα έργα θα εκτελεσθούν κατά την σύμβαση, προς την οποία σε κάθε περίπτωση υποχρεούται να συμμορφωθεί.
ΑΡΘΡΟ 16 - Έκπτωση του Αναδόχου.
Όλες οι εργασίες θα πρέπει να γίνονται σύμφωνα με την προβλεπόμενη από το νόμο μεθοδολογία και η τοποθέτηση των δολωμάτων – φαρμακευτικά σκευάσματα θα γίνεται σύμφωνα με την τέχνη και την επιστήμη και θα γίνεται από το εκπαιδευμένο συνεργείο του αναδόχου με την παρακολούθηση του επιστημονικού συνεργάτη. Στην διαπίστωση από τον αρμόδιο για τον έλεγχο των εργασιών υπάλληλο οποιασδήποτε απόκλισης από την ορθή μεθοδολογία που δύναται να εκθέτει σε κίνδυνο την Δημόσια Υγεία είτε τα ζώα εκτός στόχου, θα καταγγέλλεται αμέσως η σύμβαση.
Επίσης, ο ανάδοχος δύναται να κηρυχθεί έκπτωτος μετά από απόφαση του Δημοτικού Συμβουλίου εφόσον υπάρξει :
1. αδικαιολόγητη υπέρβαση της συμβατικής προθεσμίας εκτέλεσης των εργασιών, 

2. μη τήρηση των εφαρμογών στα συγκεκριμένα χρονοδιαγράμματα από την προηγούμενη στην επόμενη εφαρμογή,

3. εάν τα χρησιμοποιούμενα σκευάσματα δεν έχουν τις νόμιμες εγκρίσεις κυκλοφορίας και δεν βρίσκονται εντός του χρόνου ισχύος τους,

4. εάν κατά τις εφαρμογές δεν λαμβάνονται τα απαραίτητα μέτρα για την προστασία ανθρώπων και ζώων.

               Η ΣΥΝΤΑΞΑΣΑ                                                           ΘΕΩΡΗΘΗΚΕ      

      Η Αναπληρώτρια Προϊσταμένη                           Η Αναπληρώτρια Προϊσταμένη                                    

          του Τμήματος Προστασίας                        της Διεύθυνσης Κοινωνικής Προστασίας, 

    και Προαγωγής της Δημόσιας Υγείας                    Παιδείας, Πολιτισμού & Αθλητισμού

               Αικατερίνη Λάσκαρη 
                         
         Μαρία Σαγιαδινού 
    ΤΕ Β' - Εποπτών Δημόσιας Υγείας

                  ΠΕ Α' - Δ/κού-Οικ/κού



